Nyeste Skilderie af Kiøbenhavn, 1815-07-29
Jndenlandske Efterretninger. J disse Dage vare de Kongelige Regalier, offentligen at see paa Rosenborg Slot. Tilløbet af Mennesker var ubeskrivelig stort. Den første og især den anden Dag var Trængslen mageløs, men den tredie Dag bleve Alle opstillede i en Række, ligesom for en Tid siden ved Comoediebilletters Uddeling, og nu fandt ingen Uorden mere Sted. Regalierne laae offentligen til Skue paa et stort Bord i Riddersalen, lige for Tronen, og hvert Stykke paa en rød, med Guldgaloner og Fryndser besat Fløiels Pude. De bestaae af følgende Stykker: 1) Hans Majestæt Kongens Krone, rigt besat med de kostbareste Ædelstene, hvoriblandt især den store Saphir udmærket sig; 2) Hds. Majest. Dronningens Krone; 3) det Kongelige Scepter med en emailleret Lilie for oven, og besat med Ædelstene; 4) det Kongelige Sværd, besat med Ædelstene, og med Provindsialvaabnene i Emaille langs med Skeden; 5) det Kongelige Rigsæble, besat med Ædelstene; 6) Elephantordenskjeden, og 7) Dannebrogordenskjeden med tilhørende Stjerner af Brillanter; 8) Salvingsdagsen af Guld, besat med ægte Steene; 9) Den store Amethyst, som ved Kronningen sættes over den Kongelige Trone, og formedelst sin Storhed og Reenhed er uvurderlig. Paa Hs. Maj. Kongens Krone staaer C i Navnetræk med Krone over, og paa Hs. Maj. Dronningens Krone Ch paa samme Maade. Ædelstenenes usædvanlige Storhed og Reenhed, og Arbeidets Fortreffelighed i det Hele, har tildraget sig alle Kienderes Beundring, men især er Hs. Majest. Dronningens Krone, samt Scepteret, af ganske udmærket skiønt Arbeide. følgende er foreløbig det Væsentlige af det trykte Udtog af Ceremoniellet ved Deres Majestæters Kronnings- og Salvings-Fest: Den 29de Juli begive Deres Kongelige Majestæter sig til Frederiksborg Slot; Dagen før Salvingshøitiden communicere Begge i Allerhøistsammes Gemakker; Communionen forrettes af Confessionarius Biskop Balle. Salvingsdagen ringes med Klokkerne anden Gang Kl. 11 1/2, da Kirkedørene aabnes og Tilskuerne kunne komme ind, og tredie Gang Kl. 12 3/4, hvorefter ingen mere indlades i Kirken. Derimod tilstedes hele Formiddagen Adgang til Slottet igjennem Myntporten. Alle Damer og Cavalierer, som skulle være tilstede ved Processionen, møde i Slottet inden Kl. 12 3/4. Naar Hs. Majest. er klædt i Sin Salvingsdragt, med begge Ordenskjæder paa Kappen, Kronen paa Hovedet, og Sværdet, begiver Allerhøists. Sig ind til Hs. Maj. Dronningen, som modtager Ham i Sin fulde Salvingsdragt. Hs. Maj. paasætter Dronningen Kronen, baaren af Hs. Exc. Geh. Statsminister Gr. Moltke, der fungerer som Overkammerherre, hvorpaa Hs. Maj. vender tilbage til Sit Cabinet, og foruden Sin fulde Salvingsdragt, tager det Kgl. Scepter i den høire Haand og Rigsæblet i den venstre, og nedlader Sig paa Tronen. Derpaa indlades de Kgl. Prindser, de fyrstelige Personer, og alle til første Classe i Rang henhørende, i Audiencegemakket. Tre Riddere af Elephanten staae paa høire Side af Tronen, og Overhofmarskallen paa den venstre. Paa samme Tid begiver Hendes Maj. Sig ind i Audiencecabinettet, ledsaget af Hs. H. Prinds Christian. Naar det har ringet tredie Gang, og H. M. Kongen befaler, raaber Kammerfoureren, Processionen til Kirken begynder. Processionen begynder i følgende Orden: 1) De Kgl. Fourerer som Herolder; 2) 30 Laqvaier; 3) 12 Pager; 4) Hofjunkere; 5) Kammerjunkere; 6) Etats- og Landraader; 7) Generalkrigscommissairer; 8) Oberster og Commandeurer; 9) Friherrerne; 10) Grever uden Lehnsgrevskaber; 11) Conferenceraader; 12) Gener. Majorer, Contr. Admiraler og Kmherrer; 13) Hofmestere og Marskaller; 14) Grever med Lehnsgrevskaber; 15) Stork. af Dannebrog; 16) Geheime Conf. R.; 17) Gener. Lin. og Vice-Admir; 18) Gener. og Admiral; 19) Riddere af Eleph.; 20) De fyrstel. Pers.; 21) H. H. Prinds Ferdinand; 22) De tjenesteg. Gener. Adjut, samt Gener. Qvart. M.; 23) Overh. Marsk, med Overhofmarskalstaven i Haanden. - Derefter begiver Hs. Maj. sig til Kirken, under Paukers og Trompeters Lyd fra Altanen, saavel som Klokkernes Lyd. Ved Kirkedøren modtages H. M. af de tre Biskopper, Balle, Münter, Adler. Biskoppen af Sjælland ønsker Hs. Maj. til Lykke. Naar Allerhøists. har nedlade Sig paa Tronen, begive de samme Bisper sig til Kirkedøren, for at oppebie H. M. Dronningen. Derpaa begynder Musiken med et stort Choral efter Davids 89de P. Tre Riddere af Eleph., som have baaret Slæbet af H. M. Kappe, blive staaende paa høire Side af Tronen, og Overhofmarsk, staaer paa venstre Haand af den yngste af disse Riddere. H. M. tjenst. Gen. Adjutanter og Gen. Qvarteermest. staae bag ved Ridderne af Eleph. - Processionen ved H. M. Dronningens Ankomst foregaaer i følgende Orden: 1) begge Herolderne; 2) H. M. Kammerherrer og Kammerjunkere; 3) H. M. Overhofmester; 4) Overhofmarskallen; 5) Hds. M. Dronningen, ledsaget af H. H. Prinds Christian; 6) Hds. Majestæts Hofdamer; 7) samtlige Damer. Ved Hs. Maj. Ankomst lade Panker og Trompeter sig høre. Ved Kirkedøren modtages Hs. Maj. af de tre ovennævnte Bisper, hvoriblandt Biskoppen af Sjælland, ønsker Hs. M. til Lykke. Hs. M. nedlader Sig derefter paa Tronen ved Siden af H. M. Kongen. Hans Majestæt modtager Hende ved Hilsen med Sceptret. Biskoppen af Sjælland begynder derpaa sin Indgangstale, naar den er tilende oplæses den befalede Text Rom. 13, 1, 7, af Biskop Balle. Efter denne gaaer Geh. Statsminister Sr. Moltke ned til Geh. Archiv. Etatsr. Thorkelin, som bærer Kongeloven og Salvedaasen paa en rød Fløiels Pude. Statsminist. leverer samme til Biskoppen, af Sjælland, som nedlægger den paa Altret. Bisp. af Sjæll. holder derpaa en kort Tale med Hensyn paa Kongeloven, og nedknælende for Altret med de andre 2 Bisper, oplæser Fader Vor. Siden istemmer Bisk. Balle den latinske Messe, hvorefter en Choral efter Davids 21de Pl. udføres af de Kgl. Sangere og Sangerinder. Naar Hs. Maj. har behaget at nedknæle, saa salver Biskopp. af Sjæll. Hs. Maj. korsviis paa Panden, paa Brystet og Haandleddet af den høire Haand, imedens han fremsiger nogle Ord, henhørende til denne Handling. Efter Salvingen oplæser Gen. Superint. Adler den anden bestemte Text 1 Tim. 11, 1. 3. hvorover Bisp. af Sjæll. holder en kort Tale, og derpaa istemmes en Choral efter Davids 145 Pd. Derpaa indbyder Bisp. af Sjæll. Hds. M. Dronningen til at modtage Salvingen. Nu knæler Hs. M. ned paa Skommelen, hvorpaa Biskoaf Sjæll. dypper Spidsen af Fingeren i Salve olien og salver Hs. Maj. paa Panden og ovenfor Brystet, imedens han fremsiger nogle til denne Handling henhørende Ord, hvorefter Bisp. af Sjæll. holder sin sidste Tale. Naar denne er tillende istemmer Bisp. af Sjæll.: "o store Gud, vi love dig, hvorefter Biskoppen synger: Herren være med eder, derpaa Coll. og siden Velsignelsen. Efter en Choral af 75 Dav. P. behager Hs. Maj. at sætte Kronen paa Hovedet og optage de øvrige Jnsignia, hvornæst Processionen begynder ud af Kirken. Hs. Maj. Dronningen følger umiddelbar efter Hs. M. Kongen, ledsaget af H. H. Prinds Christian. Derefter nedlade begge Majestæter Sigpaa Deres Trone i Audiencegemakket; Cavaliererne og Hofdamerne rangere sig paa begge Sider af Tronen efter deres Rang. Naar Hans Majestæt befaler at gaae til Taffels, lade Panker og Trompeter sig atter høre, Maden frembæres af 14 Capitainer til Deres Majestæters Taffel. Cavaliererne placere sig paa den høire Side af Tronen, og Damerne paa den venstre, alle uden for Gitterværket, som deeler Salen. Ved det Kongl. Taffel spiser ingen uden D. M. Kongen og Dronningen, Hs. K. H. Kronprindsessen, H. H. Prinds Christian, Hs. K. H. Hertuginden af Augustenborg, H. H. Prinds Christians Gemalinde, Hs. H. Prindsesse Juliane, Hs. H. Prindsesse Charlotte. For Der. Majestæter servere ved Taflet 2 Riddere, af Eleph., 2 Geh. Confer. R. som ere Storkors, 2 Stork. af Dannebr., 2 Kammerh. og 2 Kammeri. Hans Majestæt er herved klædt i den fuld Kongel. Prydelse med Krone, Scepter &c. Efter Taflet begive Deres Majestæter Sig til Deres Audiencegemakker og sætte sig paa Deres Troner, hvorfra De siden beafskedige de samtlige Herskaber, for dernæst at retirere Sig i Allerhøists. indere Gemakker, da De ikke lade sig see mere for den Dag. - Foruden det Kgl. Taffel er et fyrstel. Taffel og 11 Marskals- og Cavaliertafler, samt forskjellige andre til Pager og Kammerfolk. - Om Aftenen afbrændes et Fyrværkerie i Slotshaugen lige for Slottet. Cavalierer og Damer, som have været i Processionen, erholde Plads i nogle af Slottets Værelser i 3die og 4de Etage, for at see Fyrværkeriet. De, som have erholdt Billetter som Tilskuere enten i Kirken eller paa Altanen, indlades paa disse Billetter paa Øen lige for Slottet.